smcproject/ml-wiki-sentences huggingface dataset:
അംഗീകാരങ്ങൾ കലാമണ്ഡലം ഫെല്ലോഷിപ് ഗുരുവായൂരപ്പൻ പുരസ്കാരം കേരളസംഗീത നാടകാകാദമി പുരസ്കാരം (1998) കേരളസർക്കാരിന്റെ കഥകളി പുരസ്ക്കാരം അവലംബം http://www.hindu.com/fr/2007/01/05/stories/2007010500200300.htm Archived 2012-10-26 at the Wayback Machine .
http://www.margitheatre.org/maestros.html http://expressbuzz.com/cities/thiruvananthapuram/yesudas-kathakali-maestros-share-honours/243292.html%5Bപ്രവർത്തിക്കാത്ത+കണ്ണി%5D
കലാമണ്ഡലം ഗീതാനന്ദൻ ഇംഗ്ലീഷ് വിലാസം https://ml.wikipedia.org/wiki/Kalamandalam_Geethanandan
കേരളത്തിലെ ഒരു ഓട്ടൻ തുള്ളൽ കലാകാരനായിരുന്നു കലാമണ്ഡലം ഗീതാനന്ദൻ .
രാജ്യത്തിനകത്തും പുറത്തുമായി അയ്യായരത്തിലധികം വേദികളിൽ ഓട്ടംതുള്ളൽ അവതരിപ്പിച്ചുണ്ട്.
കമലദളം എന്ന സിനിമയിലൂടെ മലയാള സിനിമാലോകത്ത് എത്തിയ അദ്ദേഹം മുപ്പതിൽ ഏറെ സിനിമകളിലും വേഷമിട്ടിട്ടുണ്ട്.
33 വർഷം കേരള കലാമണ്ഡലത്തിൽ അദ്ധ്യാപകനായിരുന്നു.
നാല്പതുവർഷക്കാലമായി തുള്ളൽ അഭ്യസിപ്പിക്കുന്ന ഗീതാനന്ദന് ആയിരത്തോളം ശിഷ്യന്മാരുണ്ട്.
അച്ഛൻ പുഷ്പവത്ത് കേശവൻ നമ്പീശൻ തുള്ളൽ കലാകാരനായിരുന്നു.
1974 ൽ കലാമണ്ഡലത്തിൽ തുള്ളൽ വിദ്യാർത്ഥിയായി ചേർന്ന ഗീതാനന്ദൻ 1983 ൽ കലാമണ്ഡലത്തിൽ അധ്യാപകനായി ജോലിയിൽ പ്രവേശിച്ചു.
കദകളിപ്പദക്കച്ചേരിക്ക് സമാനമായ തുള്ളൽപ്പദക്കച്ചേരി ആദ്യമായി അവതരിപ്പിച്ചത് കലാമണ്ഡലം ഗീതനന്ദനായിരുന്നു.
2018 ജനുവരി 28ന് തൃശ്ശൂർ ഇരിങ്ങാലക്കുടയ്ക്കടുത്തുള്ള അവിട്ടത്തൂർ മഹാശിവക്ഷേത്രത്തിൽ ഓട്ടൻതുള്ളൽ അവതരിപ്പിക്കുന്നതിനിടെ കുഴഞ്ഞുവീണുമരിച്ചു.
പുരസ്‌കാരങ്ങൾ ശ്രീഗുരുവായൂരപ്പൻ ക്ഷേത്രകലാ പുരസ്‌കാരം (2015) കേരള സംഗീത നാടക അക്കാദമി അവാർഡ് (2000) തുള്ളൽ കലാനിധി പുരസ്കാരം അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് കലാമണ്ഡലം ഗീതാനന്ദൻ
കലാമണ്ഡലം ഗിരിജ ഇംഗ്ലീഷ് വിലാസം https://ml.wikipedia.org/wiki/Kalamandalam_Girija
ഒരു ഇന്ത്യൻ കൂടിയാട്ടം നർത്തകിയാണ് കലാമണ്ഡലം ഗിരിജ.
ഇന്ത്യൻ സംസ്കൃത നാടകത്തിന്റെയും നൃത്തത്തിന്റെയും ഈ വിഭാഗത്തിന്റെ നവോത്ഥാനത്തിൽ ഒരു പ്രധാന പങ്ക് വഹിച്ച നാട്യകലസർവ്വഭൗമൻ ഗുരു പൈങ്കുളം രാമ ചാക്യാരാണ് അവരെ പരിശീലിപ്പിച്ചത്.
കൂടിയാട്ടം പഠിച്ച ആദ്യത്തെ നങ്ങ്യാർ ഇതര വിദ്യാർത്ഥിനിയായ ഗിരിജ, ക്ഷേത്ര പരിസരത്തിന് പുറത്ത് കല അവതരിപ്പിച്ച ആദ്യത്തെ കൂടിയാട്ടം നർത്തകി എന്ന നിലയിൽ കൂടി ചരിത്രത്തിന്റെ ഭാഗമായി.
ഐസിസിആറിന്റെ എംപാനൽഡ് കലാകാരിയാണ് ഗിരിജ.
കലാമണ്ഡലം ഗിരിജ ജനിച്ചത് 1958 ൽ കേരളത്തിലെ തൃശൂർ ജില്ലയിലെ കടവല്ലൂരിൽ , ക്ഷേത്രങ്ങളെ ആശ്രയിച്ച് ജീവിച്ചിരുന്ന ഒരു കുടുംബത്തിലാണ്.
ഗിരിജയുടെ പിതാവ് പക്ഷിയിൽ നാരായണൻ മൂസത് ഒരു പാഠകം കലാകാരൻ ആയിരുന്നു.
അമ്മ ദേവകി തിരുവാതിര കളി കലാകാരിയും ആയിരുന്നു.
രാമായണത്തിൽ നിന്നും മഹാഭാരതത്തിൽ നിന്നുമുള്ള കഥകൾ ഗിരിജയ്ക്ക് പരിചിതമായിരുന്നു, അത് കൂടിയാട്ടം മനസ്സിലാക്കാൻ അവരെ  സഹായിച്ചു.
1971 ൽ, കേരള കലാമണ്ഡലത്തിൽ ചേർന്ന അവർ 6 വർഷത്തിനുള്ളിൽ കൂടിയാട്ടം ഡിപ്ലോമയും പോസ്റ്റ് ഡിപ്ലോമയും വിജയകരമായി പൂർത്തിയാക്കി, ഇന്ത്യയിലെ സാംസ്കാരിക മന്ത്രാലയത്തിൽ നിന്നുള്ള സ്കോളർഷിപ്പിനൊപ്പം കൂടുതൽ പരിശീലനം നേടി.
പൈങ്കുളം രാമ ചാക്യാർക്ക് പുറമേ കുഞ്ഞിപിള്ളക്കുട്ടി നങ്ങ്യാരമ്മ, പി.കെ.നാരായണൻ നമ്പ്യാർ, സംസ്കൃത പണ്ഡിതൻ ഉണ്ണികൃഷ്ണൻ ഇളയത്ത് എന്നിവരും പരിശീലനം നൽകി.
പഠനകാലത്ത് തന്നെ അവർ ഡോ. കെ.എൻ. പിഷാരടി അവാർഡ്, മാർഗി അവാർഡ് തുടങ്ങിയ പുരസ്കാരംം നേടി.
1984 -ൽ കലാമണ്ഡലത്തിൽ ക്ഷേത്രങ്ങൾക്ക് പുറത്ത് നങ്ങ്യാർകൂട്ട് അവതരിപ്പിച്ച ആദ്യ കലാകാരിയെന്ന നിലയിൽ ഗിരിജ തന്റെ പേര് കൂടിയാട്ടം ചരിത്രത്തിൽ ശക്തിപ്പെടുത്തി.
അതിനുശേഷം അവർ അന്താരാഷ്ട്രതലത്തിൽ പ്രകടനം നടത്തി.
ലോകമെമ്പാടുമുള്ള തന്റെ പല വിദ്യാർത്ഥികളെ കലാമണ്ഡലത്തിൽ വന്ന് കൂടിയാട്ടവും നങ്ങ്യാർകൂട്ടും പഠിക്കാൻ അവൾ സ്വാധീനിച്ചിട്ടുണ്ട്.
കലാമണ്ഡലം കളരിയിലെ പരിശീലനസമയത്ത് കലാമണ്ഡലം ശിവൻ നമ്പൂതിരി, കലാമണ്ഡലം രാമ ചാക്യാർ തുടങ്ങിയ മഹാനടൻമാരോടൊപ്പം നേടിയെടുത്ത കൂടിയാട്ടത്തിന്റെ ആന്തരിക അഭിനയ വിദ്യകളെക്കുറിച്ചുള്ള അവരുടെ അറിവ് കൂടിയാട്ടത്തിന്റെ ചരിത്രത്തിൽ കലയിലെ സ്ത്രീ കഥാപാത്രങ്ങൾക്കൊപ്പം  പുരുഷ വേഷവും നന്നായി അറിയാവുന്ന ഒരേയൊരു വനിതാ കലാകാരിയെന്ന  പേര് നേടാൻ സഹായിച്ചും.
2001 -ൽ കേരള സർക്കാർ ഗിരിജയ്ക്ക് കേരള സംഗീത നാടക അക്കാദമി അവാർഡ് നൽകി.
2008 ൽ പൈങ്കുളം രാമ ചാക്യാർ സ്മാരക അവാർഡും 2009 ൽ കേരള കലാമണ്ഡലം അവാർഡും 2012 ൽ കലാസാഗർ അവാർഡും ലഭിച്ചു.
വേണിസംഹാരം ആക്ട് I- 2007, ബാലചരിതം ആക്റ്റ് II- ഭഗവതിപ്രവേശം 2010, നാഗാനന്ദം ആക്ട് IV- പറക്കുംകൂത്ത്- 2013, വേണീസംഹാരം 2015, തപതീ സംവരണം -ഒഴുകും നങ്ങ്യാർ -2016 നൈഷദന്തം -2019, സ്വപ്നവാസവദത്തം - 2017 എന്നീ കൂടിയാട്ടങ്ങൾ, ഗാന്ധാരിവിലാപം- 2005, കർണോൽപതി -2007, മാധവി -2010, കൈകസീയം 2013 എന്നീ നങ്ങ്യാർകൂത്തുകൾ എന്നി വക്ക് അവർ കൊറിയോഗ്രാഫി ചെയ്തിട്ടുണ്ട്.
ഗിരിജ 1981 മുതൽ കേരള കലാമണ്ഡലത്തിൽ കടിയാട്ടം, നങ്ങ്യാർകൂട്ട് ഇൻസ്ട്രക്ടറായി ജോലി ചെയ്തുവരികയും 2014 ൽ ഔദ്യോഗിക സേവനങ്ങളിൽ നിന്ന് വിരമിക്കുകയും ചെയ്തു.
ഇപ്പോൾ അവർ  മൃൺമയ സെന്റർ ഫോർ തിയേറ്റർ റിസർച്ചിന്റെ "ഗുരു" അല്ലെങ്കിൽ പ്രധാന ഇൻസ്ട്രക്ടർ ആയി തുടരുന്നു, കൂടിയാട്ടം കലയുടെ പ്രചരണത്തിനുള്ള സംരംഭങ്ങൾ കൂടാതെ വിവിധ ഇന്ത്യൻ, അന്തർദേശീയ നാടക വകുപ്പുകളുടെ വിസിറ്റിംഗ് ഫാക്കൽറ്റിയായും പ്രവർത്തിക്കുന്നു.
2016 -ൽ, കേരള കലാമണ്ഡലം ഡീംഡ് ആർട്ട് യൂണിവേഴ്സിറ്റിയിലേക്ക്, കൂടിയാട്ടം ഡിപ്പാർട്ട്മെന്റിന്റെ വിസിറ്റിംഗ് ഫാക്കൽറ്റി ഹെഡ് ആയി വീണ്ടും ക്ഷണിക്കപ്പെട്ടു, അവിടെ അദ്ധ്യാപികയായും ഡയറക്ടറായും ഉള്ള കഴിവുകൾ ബിരുദാനന്തര ഗവേഷണ വിദ്യാർത്ഥികളെ വികസിപ്പിക്കാൻ ഉപയോഗിക്കും.
കലാമണ്ഡലം ഗിരിജ 1 കലാമണ്ഡലം ഗിരിജ 2 കലാമണ്ഡലം ഗിരിജ ഇതും കാണുക കൂടിയാട്ടം കലാമണ്ഡലം അവലംബം പുറം കണ്ണികൾ http://www.thehindu.com/features/friday-review/dance/path-breaking-journey/article2090697.ece http://shodhganga.inflibnet.ac.in/bitstream/10603/22513/10/10_chapter5.pdf http://theatrefutures.org.uk/kathakali/collection-overview/d-other-performance-material-from-kerala/ Archived 2013-10-06 at the Wayback Machine .
http://www.hindustantimes.com/art-and-culture/this-dancer-is-keeping-india-s-oldest-surviving-sanskrit-theatre-alive/story-VhqM24cP1pD5v03vn6jqyH.html http://www.thenewsminute.com/article/breaking-through-koodiyattams-caste-barriers-kalamandalam-girijas-revolutionary-journey Kaikaseeyam Nangiarkoothu by Kalamandalam Girija യൂട്യൂബിൽ Nandeedwaya Samvadham Koodiyattam by Kalamandalam Girija യൂട്യൂബിൽ കേരളത്തിൽ തൃശൂരിൽ കലാമണ്ഡലം ഗിരിജയുടെ നൂറ്റാണ്ടുകൾക്ക് ശേഷം പുനരാരംഭിച്ച പറക്കും കൂത്ത്
കോറ ഇംഗ്ലീഷ് വിലാസം https://ml.wikipedia.org/wiki/Kora സോളോ സുസുക്കോ കോറ വായിക്കുന്നു
പടിഞ്ഞാറൻ ആഫ്രിക്കയിൽ ഉപയോഗിക്കുന്ന ഒരു പരമ്പരാഗത സംഗീത ഉപകരണമാണ് കോറ .
പ്രധാന കോറ വാദകർ സോളോ സുസുക്കോ അവലംബം
പുറത്തെ കണ്ണകൾ Kora എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Cora Connection Kora Music Kumbengo Koras, Makers of Fine Koras Combining Traditional Techniques and Innovative Design The Kora Workshop History of the 'Keur Moussa' kora Archived 2011-07-24 at the Wayback Machine .
A history of the Kora, with an overview of its current practices, by Jacques Burtin (text in French): Archived 2010-02-16 at the Wayback Machine .
കോറ പള്ളി ഇംഗ്ലീഷ് വിലാസം https://ml.wikipedia.org/wiki/Chora_Church കോറ പള്ളിയുടെ മുൻപിൽ നിന്നുള്ള വീക്ഷണം
ബൈസാന്റിൻ വാസ്തുകലയുടെ മനോഹരമായ ഒരു ഉദാഹരണമാണ് ഇസ്താംബൂളിൽ സ്ഥിതി ചെയ്യുന്ന കോറയിലെ വിശുദ്ധ സേവ്യറിന്റെ പള്ളി ( തുർക്കിഷ് : Kariye Müzesi, Kariye Camii, Kariye Kilisesi — കോറ കാഴ്ചബംഗ്ലാവ്, മസ്ജിദ്, പള്ളി ).
പതിനൊന്നാം നൂറ്റാണ്ടിന്റെ അവസാനമാണ്‌ ഈ പള്ളിയുടെ ആദ്യത്തെ കെട്ടിടം പണി കഴിപ്പിച്ചത്.
ഒരു നൂറ്റാണ്ടിനു ശേഷവും 1315-21 കാലഘട്ടത്തിലും ഇതിൽ കൂട്ടിച്ചേർക്കലുകളും പുതുക്കിപ്പണിയലും നടന്നു.
1315-21 കാലഘട്ടത്തിൽ ഫ്രസ്കോ ചുമർചിത്രങ്ങളും മൊസൈക്കുകളും കൊണ്ട് അലങ്കരിക്കപ്പെട്ടു.
ആദം വരെ നീളുന്ന ക്രിസ്തുവിന്റെ പൂർവ്വപരമ്പരയുടെ ചിത്രീകരണം ഇതിൽ വിശേഷപ്പെട്ടതാണ്.
1510-ൽ ഓട്ടൊമൻ സുൽത്താൻ ബെയാസിത് രണ്ടാമൻ (ഭ.കാ. 1481-1512) ഇതിനെ കരിയ കാമി എന്ന പേരിലുള്ള മസ്ജിദ് ആക്കി മാറ്റുന്നതു വരെ സെയിന്റ് സേവ്യേഴ്സ്, ഒരു ക്രിസ്ത്യൻ പള്ളിയായി തുടർന്നിരുന്നു.
കോറ പള്ളിയിലെ യേശു , ആദം , ഹൗവ്വ എന്നിവരുടെ ചിത്രീകരണം പുറകിൽ നിന്നുള്ള വീക്ഷണം
മതനിരപേക്ഷവാദിയായ കമാൽ അത്താത്തുർക്കിന്റെ ഭരണകാലത്ത്, 1948-ൽ ഈ മസ്ജിദ്, കാരിയ മ്യൂസിയം എന്ന പേരിൽ ഒരു കാഴ്ചബംഗ്ലാവാക്കി.
ഇതോടൊപ്പം ബൈസാന്റിൻ ഇൻസ്റ്റിറ്റ്യൂട്ട് ഓഫ് അമേരിക്കയുടെ നേതൃത്വത്തിൽ പത്തു വർഷത്തോളമെടുത്ത് ഇവിടത്തെ ഫ്രസ്കോ ചിത്രങ്ങളേയും മൊസൈക് ചിത്രങ്ങളേയും പുനരുദ്ധരിച്ചു.
അവലംബം Chora Church എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കോരിമൂക്കൻ ഗിത്താർമത്സ്യം ഇംഗ്ലീഷ് വിലാസം https://ml.wikipedia.org/wiki/Rhinobatos_thouiniana
കടൽ വാസിയായ ഒരു മൽസ്യമാണ് കോരിമൂക്കൻ ഗിത്താർമത്സ്യം അഥവാ Shaw's Shovelnose Guitar Fish.
( ശാസ്ത്രീയനാമം : Rhinobatos  thouiniana ) .
അവലംബം പുറത്തേക്കുള്ള കണ്ണികൾ http://www.fishbase.org/summary/62788 ഇതും കാണുക
കോരീഗഡ്
മഹാരാഷ്ട്രയിലെ പൂനെ ജില്ലയിൽ ലോണാവാലയിൽ നിന്ന് ഏകദേശം 20 കിലോമീറ്റർ (12 മൈൽ) തെക്കായി സ്ഥിതി ചെയ്യുന്ന ഒരു കോട്ടയാണ് കോരീഗഡ് .
കോരായ്ഗഡ്, കുംവാരിഗഡ് എന്ന പേരുകളിലും ഇത് അറിയപ്പെടുന്നു.
ഇതിന്റെ പഴക്കം കൃത്യമായി അറിയില്ലെങ്കിലും എ.ഡി. 1500 നു മുമ്പ് പണികഴിച്ചതായിരിക്കാമെന്ന് കരുതപ്പെടുന്നു.
സമുദ്രനിരപ്പിൽ നിന്ന് 923 മീറ്റർ ഉയരത്തിലാണ് ഈ കോട്ട നിൽക്കുന്നത്.
ആംബിവാലി എന്ന ആസൂത്രിത ടൗൺഷിപ്പ് ഈ കോട്ടയുടെ മലയടിവാരത്തിലാണ് സ്ഥിതി ചെയ്യുന്നത്.
കോട്ടയിൽ നിന്ന് ഏകദേശം ഒരു കിലോമീറ്റർ (0.62 മൈൽ) ദൂരെയുള്ള പേഠ്ഷാപൂർ ആണ് ഏറ്റവും അടുത്തുള്ള ഗ്രാമം.
1657-ൽ ലോഹഗഡ്, വിസാപൂർ, തുംഗ്, ടിക്കോണ എന്നീ കോട്ടകളോടൊപ്പം ഛത്രപതി ശിവാജി ഈ കോട്ട തന്റെ രാജ്യത്തിലേക്ക് ചേർത്തു.
1818 മാർച്ച് 11-ന് കേണൽ പ്രോതർ ഈ കോട്ട പിടിച്ചെടുക്കാൻ നീണ്ട ഉപരോധത്തോടെ ശ്രമിച്ചെങ്കിലും വിജയിച്ചില്ല.
ഒടുവിൽ മാർച്ച് 14-ന്, കോട്ടയിലെ വെടിമരുന്ന് ശാലയിൽ പീരങ്കി ഉപയോഗിച്ച് സ്ഫോടനമുണ്ടാക്കി അദ്ദേഹം ഈ കോട്ട പിടിച്ചെടുക്കുകയും അങ്ങനെ ഇത് ബ്രിട്ടീഷുകാരുടെ കൈകളിലെത്തുകയും ചെയ്തു.
സമുദ്രനിരപ്പിൽ നിന്ന് ഏകദേശം 923 മീറ്റർ (3,028 അടി) ഉയരത്തിലും കോട്ടയുടെ അടിവാരത്തിൽ നിന്നും 200 മീറ്ററിലധികം (660 അടി) ഉയരത്തിലുമാണ് കോരീഗഡ് കോട്ട സ്ഥിതി ചെയ്യുന്നത്.
കിഴക്ക് ഭാഗത്തായി ആംബിവാലി പദ്ധതിയുടെ ഭാഗമായി നിർമ്മിക്കപ്പെട്ട രണ്ട് കൃത്രിമ തടാകങ്ങളുണ്ട്.
ഇവയിൽ നിന്നുള്ള ജലം മുൽഷി റിസർവോയറിലേക്ക് ഒഴുകുന്നു.
കോട്ടയുടെ മുകളിലും രണ്ട് തടാകങ്ങളുണ്ട്.
കോരുത്തോട് ഇംഗ്ലീഷ് വിലാസം https://ml.wikipedia.org/wiki/Koruthodu
9°28′34.15″N 76°59′16.22″E ﻿ / ﻿ 9.4761528°N 76.9878389°E ﻿ / 9.4761528; 76.9878389
കോട്ടയം ജില്ലയിലെ കോരുത്തോട് ഗ്രാമപഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് കോരുത്തോട് .
കോരുത്തോടിലെ സി. കേശവൻ മെമ്മോറിയൽ എച്ച്.എച്ച്.എസ്സ് എന്ന സ്കൂൾ കായിക മേളകളിൽ ധാരാളം വിജയങ്ങൾ നേടിയിട്ടുണ്ട് .
ഈ സ്കൂളിൽ കായികാധ്യാപകനായിരുന്ന കെ.പി.തോമസ് മാഷും പ്രസിദ്ധനാണ് ചിത്രശാല കോരുത്തോട് കള്ള് ഷാപ്പ് അവലംബം ↑ സ്കൂൾ കായിക മേള ↑ ↑ പതിനേഴിന്റെ ഉശിരുമായി അറുപത്തേഴിലും തോമസ് മാഷ് - മാതൃഭൂമി Archived 2011-12-01 at the Wayback Machine .
കോറ തുണി
ഇന്ത്യയിലെ തമിഴ്നാട്ടിലെ കോയമ്പത്തൂർ മേഖലയിൽ നിർമ്മിക്കുന്ന ഒരു തരം സാരിയാണ് കോവൈ കോറ കോട്ടൺ അല്ലെങ്കിൽ കോറ തുണി .
2014–15ൽ ഇന്ത്യാ ഗവൺമെന്റ് ഇത് ഭൂമിശാസ്ത്രപരമായ സൂചനയായി അംഗീകരിച്ചിട്ടുണ്ട്.
കോവൈ കോറ  കോട്ടൺ സാരികൾ നെയ്യുന്നതിൽ മുൻനിരക്കാരാണ് ദേവാംഗ സമുദായം.
കോയമ്പത്തൂർ, തിരുപ്പൂർ, ഈറോഡ് എന്നിവിടങ്ങളിലെ 82 നെയ്ത്തുകാരുടെ സഹകരണ സംഘങ്ങൾക്ക് കോവൈ കോറ കോട്ടൺ സാരികൾ വിൽക്കാൻ അധികാരമുണ്ട്.
കോവൈ കോട്ടൺ പരുത്തിയും പട്ടും ചേർന്നതാണ്.
ഉയർന്ന നിലവാരമുള്ള കോട്ടൺ നൂൽ പരമ്പരാഗത പട്ടുമായി ചേർത്ത് കോര കോട്ടൺ നിർമ്മിക്കുന്നു.
നിറമുള്ള കോട്ടൺ, സിൽക്ക് ത്രെഡുകൾ എന്നിവയുടെ കോമ്പിനേഷനുകൾ ഉപയോഗിച്ച് തറി ഉപയോഗിച്ച് ആവശ്യമായ ഡിസൈനുകൾ നെയ്തെടുക്കുകയും പിന്നീട് ബോർഡറുകൾ ചേർക്കുകയും ചെയ്യുന്നു.
ഓരോ സാരിയും നെയ്തെടുക്കാൻ മൂന്ന് ദിവസം വരെ എടുക്കും, നെയ്ത്തുകാര് ഒരു സാരിക്ക് ₹450 മുതൽ ₹850 വരെയാണ് പ്രതിഫലം വാങ്ങുന്നത്.
കോരുവല ഇംഗ്ലീഷ് വിലാസം https://ml.wikipedia.org/wiki/Scoop_net കാനഡയിലെ ഒരു നദിയിൽ നിന്ന് കൈകൊണ്ട് കോരുവല ഉപയോഗിച്ച് മീൻപിടിക്കുന്ന ഒരാൾ
ഒഴുകുന്ന വെള്ളത്തിൽ മീൻപിടിക്കാനുപയോഗിക്കുന്ന ചെറിയ ഇനം വലകളാണ് കോരുവല (കുത്തുവല) .
കണ്ണി വലുതും അടുപ്പമുള്ളതുമായ വലകൾ ഇതിനുപയോഗിക്കുന്നത്.
കണ്ണികളുടെ വലിപ്പം ക്രമീകരിച്ച് വലുതും ചെറുതുമായ മത്സ്യങ്ങളെ പിടിക്കാം.
ഒരു വളയത്തിൽ കോൺ ആകൃതിയിൽ കെട്ടിയുണ്ടാക്കുന്ന വലയാണിത്.
ആഴം കുറവുള്ള ജലാശയത്തിൽ നിന്നും മത്സ്യങ്ങൾ കോരിയെടുക്കാൻ ഇതുപയോഗിക്കുന്നു.
ഒഴുകിവരുന്ന വെള്ളത്തിന് കുറുകെയായി പിടിച്ച വലയിൽ മുകൾഭാഗം കൈകൊണ്ടും അടിഭാഗം ചവിട്ടിപ്പിടിക്കണം.
അടിഭാഗം നിലവുമായി ചേർത്ത് പിടിച്ചാൽ താഴെക്കൂടി മത്സ്യം ചാടിപ്പോകുന്നത് തടയാം.
മത്സ്യം കുടുങ്ങിയാൽ വല കുലുങ്ങുകയും ആ സമയം വല ഉയർത്തി മത്സ്യത്തെ എടുക്കണം.
കേശവാനന്ദഭാരതി കേസ് ഇംഗ്ലീഷ് വിലാസം https://ml.wikipedia.org/wiki/Kesavananda_Bharati_v.
_State_of_Kerala
സ്വതന്ത്ര ഇന്ത്യയിലെ സുപ്രധാനമായ ഒരു ഭരണഘടനാ കേസ് ആണ് കേശവാനന്ദഭാരതി Vs സ്റ്റേറ്റ് ഓഫ് കേരള .
കാസർഗോഡിനു സമീപമുള്ള എടനീർ മഠത്തിന്റെ അധിപതി സ്വാമി കേശവാനന്ദഭാരതിയാണ് 1969-ൽ കേരളസർക്കാർ നടപ്പാക്കിയ ഭൂപരിഷ്കരണ നിയമത്തിനെതിരെ സുപ്രിം കോടതിയെ സമീപിച്ചത്.
സ്വത്തവകാശം മൗലികാവകാശമാണോ എന്ന തർക്കം ഈ കേസിൽ, പാർലമെന്റിന് ഭരണഘടന ഭേദഗതി ചെയ്യുവാനുള്ള അധികാരത്തെ സംബന്ധിച്ച പരിശോധനയായി പരിണമിച്ചു.
ഇന്ത്യയുടെ പാർലമെന്റിന് ഭരണഘടനാ ഭേദഗതിയാവാം, പക്ഷേ അത് ഭരണഘനയുടെ അടിസ്ഥാന സ്വഭാവത്തെ മാറ്റിമറിച്ചുകൊണ്ടാവരുത് എന്ന വിധിപ്രഖ്യാപനത്തിലേക്ക് സുപ്രീംകോടതി എത്തുകയും ചെയ്തതാണ് ഈ കേസിന്റെ സവിശേഷത.
കേസിന്റെ  പശ്ചാത്തലം
ഭൂപരിഷ്കരണ നിയമപ്രകാരം കാസർഗോഡിനു സമീപമുള്ള എടനീർ മഠത്തിന്റെ സ്വത്തുക്കൾ കേരള സർക്കാർ ഏറ്റെടുത്തതായിരുന്നു കേസിന്റെ തുടക്കം.
മഠാധിപതിയായിരുന്ന സ്വാമി കേശവാനന്ദഭാരതി ഇതിനെതിരെ സുപ്രീംകോടതിയെ സമീപിക്കകയും ഭൂപരിഷ്കരണ നിയമത്തിന്റെ സാധുത ചോദ്യം ചെയ്യുകയും ചെയ്തു.
ഇതോടൊപ്പം മതസ്വാതന്ത്ര്യത്തിനും മതസ്ഥാപനങ്ങൾ നടത്തുന്നതിനുമുള്ള അവകാശം, തുല്യതയ്കുള്ള അവകാശം, സമത്വത്തിനുള്ള അവകാശം, സ്വത്തവകാശം തുടങ്ങിയ തന്റെ മൗലികാവകാശങ്ങൾ സംരക്ഷിക്കണമെന്ന പ്രാർത്ഥനകളും 1970 മാർച്ച് 21 ന് സമർപ്പിച്ച ഈ റിട്ട് ഹർജിയിൽ (റിട്ട് ഹർ‍‍‍ജി നം. 1970 ൽ 135) കേശവാനന്ദഭാരതി ഉയർത്തിയിരുന്നു.
കേസിൽ വിധിപറഞ്ഞുകൊണ്ട് പൊതു ആവശ്യങ്ങൾക്കുവേണ്ടിയുടം ഭരണഘടനയുടെ ഭാഗം നാലിൽ പറയുന്ന നിർദ്ദേശക തത്ത്വങ്ങളുടെ നടപ്പാക്കലിനായും രാഷ്ട്രത്തിന് സ്വത്തവകാശം എന്ന മൗലികാവകാശത്തിൽ നിയന്ത്രണങ്ങൾ ഏർപ്പെടുത്താമെന്ന് കോടതി വിധിച്ചു.
അതേസമയം ഭരണഘടനയുടെ അടിസ്ഥാന സ്വഭാവങ്ങളായ, ജനാധിപത്യം, ഫെഡറൽ സ്വഭാവം തുടങ്ങിയവയിൽ മാറ്റം വരുത്താനുള്ള അധികാരം പാർലമെന്റിന് ഇല്ലെന്നും കണ്ടെത്തി.
68 ദിവസം നീണ്ടു നിന്ന വാദം നയിച്ചവരിൽ പ്രമുഖൻ നാനി പാൽഖിവാലാ ആയിരുന്നു.
13 സുപ്രിംകോടതി ജഡ്ജിമാരടങ്ങിയ ഭരണഘടനാ ബഞ്ചാണ് കേസ് കേട്ടത് (കെ.കെ. മാത്യു, വൈ.വി. ചന്ദ്രചൂഡ്, എച്ച്.ആർ. ഖന്ന ,ആർ ,എൻ                                                                                              .ഗ്രോവർ,റേ,പലേക്കർ,ബെയ്ഗ്,സിക്രി,ശെലാത്,ഹെഗ്ഡേ,റെഡ്ഡി,ദ്വിവേദി, മുഖർജിതുടങ്ങിയവരായിരുന്നു ജഡ്ജിമാർ).
ഇത്ര വിപുലമായ ഒരു ബഞ്ച് അതിനുമുമ്പ് സുപ്രിം കോടതിയിൽ ഉണ്ടായിട്ടില്ല.
തളിപ്പറമ്പിനടുത്ത തൃച്ചംബരത്ത് ജനിച്ച കേശവാനന്ദഭാരതിക്ക് 1971-ൽ 30 വയസ്സായിരുന്നു പ്രായം.
മുഖ്യമായും  കോടതിയുടെ പരിഗണനയ്ക്കു പാത്രീഭവിച്ച കാതലായ വിഷയം  ഭരണഘടന ഭേദഗതി  ചെയ്യുന്നതിനു അനിയന്ത്രിതവും അപരിമേയവുമായ അധികാരം  പാർലമെന്റിൽ സ്വയമേവ നിക്ഷിപ്തമാണോ എന്നുള്ളതായിരുന്നു .
പാർലമെന്റ് ഭരണഘടനയുടെ തന്നെ ഒരു സൃഷ്ടിയായതിനാൽ ഭരണഘടനയുടെ മൗലികമായ ഘടനയെ മാറ്റിമറിയ്ക്കുന്നതിനു അതിനു സ്വാഭാവികമായ പരിമിതിയും വിലക്കും പരോക്ഷമായി നിലനിൽക്കുന്നു എന്ന വാദം ഈ കേസിൽ ഉയർത്തപ്പെട്ടു.
ജനങ്ങൾ എന്നതിനു തുല്യമാക്കാവുന്ന ഒന്നല്ല പാർലമെന്റെന്നും  ജനങ്ങളുടെ അഭീഷ്ടത്തെ പദാനുപദത്തിൽ പാർലമെന്റ് പ്രതിനിധാനം  ചെയ്യുന്നില്ല എന്ന വാദവും  ഉയർത്തപ്പെട്ടു.
നാനി പാൽഖിവാലാ ഈ കേസിൽ ഭരണഘടനയെക്കുറിച്ച് ഉന്നയിച്ച ചില വാദമുഖങ്ങൾ ഇവയാണ്.
ഭരണഘടനയുടെ അധീശത്വം ഭാരതത്തിന്റെ പരമാധികാരം ഭാരതത്തിന്റെ അഖണ്ഡതയും  ഐക്യവും,ജനാധിപത്യവും റിപ്പബ്ളിക് എന്ന നിലയിലുള്ള ഭരണകൂടം ഭരണഘടനയുടെ പാർട്ട് മൂന്നിൽ പ്രസ്താവിയ്ക്കുന്ന മൗലിക അവകാശങ്ങൾ മതേതരമായ കാഴ്ചപ്പാട് സർവ്വ സ്വതന്ത്രമായ നീതിന്യായ വ്യവസ്ഥ കേന്ദ്രീകരണവും  വികേന്ദ്രീകരണവും  ഒത്തുചേർന്ന ഭരണ സമ്പ്രദായം ജുഡീഷ്യറിയും,എക്സിക്യൂട്ടിവും,നിയമനിർമ്മാണ സഭയും  തമ്മിലുള്ള സമതുലിതാവസ്ഥ ഭരണഘടനയുടെ അടിസ്ഥാന ,സവിശേഷ മൂല്യങ്ങളെ നിരാകരിയ്ക്കാതെയുള്ള ഭേദഗതികൾ
ഈ കേസിൽ കേരളാ സർക്കാരിനു വേണ്ടി ഹാജരായത് പ്രമുഖ അഭിഭാഷകനും ഭരണഘടനാവിദഗ്ദ്ധനുമായ എച്ച്.എം. സീർവായി ആയിരുന്നു.
അന്നത്തെ മഹാരാഷ്ട്ര അഡ്വക്കേറ്റ് ജനറൽ ആയിരുന്ന സീർവായ് 21 ദിവസങ്ങൾ കൊണ്ടാണ് തന്റെ വാദം  പൂർത്തിയാക്കിയത്.
അദ്ദേഹമുന്നയിച്ച പ്രധാനവാദമുഖങ്ങളിൽ ചിലത് താഴെപ്പറയുന്നവയാണ്.
ജനപ്രതിനിധികൾ അധികാരം  ദുർവിനിയോഗം  ചെയ്യുമെന്ന മുൻവിധി ന്യായീകരിയ്ക്കത്തക്കതല്ല.
ജുഡീഷ്യറിയും,എക്സിക്യൂട്ടിവും,നിയമനിർമ്മാണ സഭയും യോജിച്ചുള്ളതാ‌ണ് സർക്കാരിന്റെ പ്രവർത്തനം ഭരണഘടനയുടെ ആമുഖവും  ഭേദഗതി ചെയ്യപ്പെടാം മൗലികാവകാശങ്ങൾ സ്വാഭാവികമായി മനുഷ്യാവകാശമോ,ജന്മസിദ്ധമോ അല്ല,മറിച്ച് സാമൂഹ്യ അവകാശങ്ങൾ മാത്രമാണ്.
അവ കാലാകാലങ്ങളിൽ മാറ്റപ്പെടാം ജുഡീഷ്യറി ഒരു ഭേദഗതിയെ ഭരണഘടനാവിരുദ്ധമെന്നു പ്രഖ്യാപിച്ചാൽ അതുമൂലമുണ്ടായ സന്കീർണ്ണതയെ  പാർലമെന്റിനു നിയമനിർമ്മാണം  കൊണ്ട് മറികടക്കാം .
ആർട്ടിക്കിൾ 368 ഭേദഗതിയെക്കുറിച്ച് പരാമർശിയ്ക്കുന്നതിനാൽ ഏതു വകുപ്പുകളും  മൗലികാവകാശങ്ങൾ ഉൾപ്പെടെ ഭേദഗതിയ്ക്കു വിധേയമാക്കാവുന്നതാണ്.
ഇതും കാണുക എടനീർ മഠം കേശവാനന്ദ ഭാരതി അവലംബം 1 2 {{ cite news }} : Check date values in: | accessdate= ( help ) ↑ {{ cite news }} : Check date values in: | accessdate= ( help ) 1 2 3 4 {{ cite book }} : Cite has empty unknown parameter: | month= ( help ) പുറം കണ്ണികൾ THE  COURT ROOM GENIUS- പേജ്.103-142
കേശവീയം ഇംഗ്ലീഷ് വിലാസം https://ml.wikipedia.org/wiki/Kesaveeyam
കെ.സി. കേശവപിള്ള രചിച്ച മഹാകാവ്യം ആണ് കേശവീയം.
ഭാഗവതത്തിലെ സ്യമന്തകം കഥയുടെ പശ്ചാത്തലത്തിൽ എഴുതിയ ഈ കൃതി കാളിദാസ ശൈലിയായ വൈദർഭിയിലായിരുന്നു .
പന്ത്രണ്ടു  സർഗങ്ങൾ.
ഇതിൽ യമകസർഗവും ചിത്രസർഗവും ദ്വിതീയാക്ഷരപ്രാസനിർബന്ധവും ഒഴിവാക്കിയിട്ടുണ്ട് .
“ അധരയുഗളമൽപമായ് വിടർന്നി - ട്ടിടയിൽ വിളങ്ങിന ദന്തപംക്തി കണ്ടാൽ അധിക ചപലമായ മർത്ത്യജന്മ - സ്ഥിതിയെ നിനച്ചു ഹസിക്കയെന്നു തോന്നും ”
എന്നു മരണത്തെ വർണിക്കുന്ന കെ.സി. കേശവപിള്ള മഹാകാവ്യ പ്രസ്ഥാനത്തിന്റെ കാൽപനിക - ദാർശനിക ഭാവങ്ങളുടെ പ്രതീകം കൂടിയാണ് .
കേശവീയത്തിന് എ.ആർ. രാജരാജവർമ്മ എഴുതിയ സ്വീകാരം “ ശ്രീ
സ്വീകാരം ഗുരുപ്രേമ്ണാ കാവ്യം ഭവദുപഹൃതം കേശവകവേ ഗിരീയസ്യാ പ്രത്യൈ- ഷിഷമനുപധിപ്രേമകലയാ പ്രവക്താ സൽകാവ്യ- പ്രണയനവിധീനാം ക്വ മ മിളേൽ ?
പ്രയോക്തൈവൈതേഷ മസുകരഗതിർന്നാമസുലഭഃ ” അവലംബം
കേശവൻ
കേശവൻ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
സി. കേശവൻ - തിരുക്കൊച്ചിയിലെ മുഖ്യമന്ത്രി ഗുരുവായൂർ കേശവൻ - ഒരാന ഗുരുവായൂർ കേശവൻ (ചലച്ചിത്രം) - ഗുരുവായൂർ കേശവനെക്കുറിച്ചുള്ള ചലച്ചിത്രം ബി.എസ്. കേശവൻ - ഭാരതീയ ദേശീയ ഗ്രന്ഥശാലയുടെ ആദ്യലൈബ്രേറിയൻ കലാമണ്ഡലം കേശവൻ - കേരളത്തിലെ അറിയപ്പെടുന്ന വാദ്യകലാകാരനും ചലച്ചിത്ര അഭിനേതാവും കേശവൻ പാറ - നെന്മാറയിൽ നിന്ന് 30 കി.
മി ദൂരത്തിലുള്ള ഒരു സ്ഥലം പി. കേശവൻ നായർ - മലയാളത്തിലെ അറിയപ്പെടുന്ന ശാസ്ത്രസാഹിത്യകാരൻ കേശവൻ വെള്ളിക്കുളങ്ങര - സാഹിത്യകാരനും സാമൂഹികപ്രവർത്തകനും കുറ്റിപ്പുറം കേശവൻ നായർ - മലയാളത്തിലെ പ്രമുഖനായ കവി എം.കെ. കേശവൻ - അഞ്ചാം കേരള നിയമസഭയിലെ അംഗം വി.എ. കേശവൻ - സ്വാതന്ത്ര്യ സമര സേനാനി വെളുത്തേരി കേശവൻ വൈദ്യർ - മലയാളകവിയും ആയുർവേദ വൈദ്യനും വിദ്വാൻ വാമനപുരം പി. കേശവൻ - പ്രഭാഷകനും സാമൂഹ്യപ്രവർത്തകനും അധ്യാപകനും തഴവാ കേശവൻ - സ്റ്റേറ്റ് കോൺഗ്രസ് നേതാവും രാജ്യസഭാംഗവും നിയമസഭാ സാമാജികനും കേശവൻ നായർ - ബഷീറിന്റെ പ്രേമലേഖനത്തിലെ കഥാപാത്രം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കേശവൻ വെള്ളിക്കുളങ്ങര ഇംഗ്ലീഷ് വിലാസം https://ml.wikipedia.org/wiki/Kesavan_vellikulangara
മലയാള സാഹിത്യകാരനും സാമൂഹികപ്രവർത്തകനുമായിരുന്നു പ്രൊഫ. കേശവൻ വെള്ളിക്കുളങ്ങര (23 നവംബർ 1944 - 3 മാർച്ച് 2014).
കഥ, ബാലസാഹിത്യം, വിവർത്തനം, ലേഖനം, ശാസ്ത്രം തുടങ്ങിയ സാഹിത്യശാഖകളിൽ ഗ്രനഥകാരൻ, എഡിറ്റർ, സമ്പാദകൻ എന്നീ നിലകളിൽ നൂറിലധികം ഗ്രനഥങ്ങൾ പ്രസിദ്ധീകരിച്ചു.
കേരള സാഹിത്യ അക്കാദമിയുടെ 2005ലെ ശ്രീപത്മനാഭസ്വാമി പുരസ്‌കാരം ലഭിച്ചിട്ടുണ്ട്.
നിരവധി റേഡിയോ നാടകങ്ങളിൽ അഭിനയിച്ചിട്ടുണ്ട്.
തൃശൂർ നെടുമ്പാൾ തൊഴുക്കാട്ടു വീട്ടിൽ നാണു മേനോന്റെയും നാരായണിയമ്മയുടെയും മകനാണ്.
ഇരിങ്ങാലക്കുട ക്രൈസ്റ് കോളജ്, മഹാരാജാസ് കോളജ് എന്നിവിടങ്ങളിൽ വിദ്യാഭ്യാസം പൂർത്തിയാക്കി.
മാല്യങ്കര എസ്എൻഎം.
കോളജിൽ ഊർജതന്ത്രം വിഭാഗത്തിൽ അധ്യാപകനായിരുന്നു.
2000 ൽ ഉദ്യോഗത്തിൽ നിന്നും വിരമിച്ചു.
കേരളശാസ്ത്രസാഹിത്യപരിഷത്തിന്റെ വൈസ് പ്രസിഡന്റ് , പ്രസിദ്ധീകരണസമിതി കൺവീനർ, യൂറീക്ക പത്രാധിപർ, ഇസ്കസ്ഐപ്സോ സംസ്ഥാന സെക്രട്ടറി, സ്റ്റെപ്സ് പ്രസിഡന്റ്, കേരളയുക്തിവാദിസംഘം വൈസ് പ്രസിഡന്റ്, സാക്ഷരതാസമിതി ജില്ലാ കോഓർഡിനേറ്റർ, ഗ്രനഥശാലാസംഘം തൃശൂർ ജില്ലാ ഉപദേശകസമിതി അംഗം, കാൻഫെഡ് തൃശൂർ ജില്ലാ വൈസ്പ്രസിഡന്റ്, കേരളബാലസാഹിത്യഅക്കാദമി പ്രസിഡന്റ്, ബാലശാസ്ത്രഅക്കാദമി പ്രസിഡന്റ്, ഇന്ത്യൻ നാഷണൽ കോൺഗ്രസ് കൊടുങ്ങല്ലൂർ ബ്ലോക്ക് വൈസ് പ്രസിഡന്റ്  എന്നീ നിലകളിൽ പ്രവർത്തിച്ചു.
യുക്തിരേഖ, ശാസ്ത്രകേരളം, യുറീക്ക , ഗ്രേറ്റ് മാർച്ച് എന്നിവയുടെ പത്രാധിപരായും പത്രാധിപസമിതി അംഗമായിരുന്നു.
കൃതികൾ അത്ഭുതബാലൻ ബാലശാസ്ത്രസാഹിത്യം മലയാളത്തിൽ ആപ്പിൾക്കുട്ടൻ ഗാലിയ എന്ന പെൺകുട്ടി അത്ഭുതമാളിക അക്ഷരത്തോണി പിണക്കവും ഇണക്കവും പോരാട്ടത്തിന്റെ കഥ അല്പം അറിയാം ബിജു പഠിച്ച ശാസ്ത്രസത്യങ്ങൾ കണ്ണനൊരു കത്ത് ഭൂമിയെ രക്ഷിക്കുക ആകാശത്തെയും കേരളഭരണം മലയാളത്തിൽ ശാസ്ത്രമിഠായികൾ അമ്മാവന്റെ അത്ഭുതയന്ത്രം ഭൂപ്രദക്ഷിണം മിഠായിക്കഥകൾ പപ്പടം കാച്ചി പൂരമാമ്പഴം ഉറുമ്പുരാക്ഷസൻ ശാസ്ത്രരീതി കഥപറയും കാലം ഉറുമ്പുരാക്ഷസൻ പോരാട്ടത്തിന്റെ കഥ ആചാര്യദേവോഭവ അരിപ്പ ടെലിഫോണിന്റെ കഥ പുരസ്കാരങ്ങൾ കേരള സാഹിത്യ അക്കാദമിയുടെ 2005ലെ ശ്രീപത്മനാഭസ്വാമി പുരസ്‌കാരം ബാലസാഹിത്യത്തിനുള്ള സയൻസ് ലിറ്ററേച്ചർ പുരസ്‌കാരം ഏറ്റവും നല്ല അനൗപചാരിക വിദ്യാഭ്യാസ പ്രവർത്തകനുള്ള കാൻഫെഡിന്റെ പി.ടി. ഭാസ്‌കരപ്പണിക്കർ അവാർഡ് അവലംബം
കേശവ് ചന്ദ്ര സെൻ കേശവ് ചന്ദ്ര സെൻ 1870-ൽ
ഒരു ഹിന്ദു സാമൂഹിക പരിഷ്കർത്താവും തത്വചിന്തകനുമായിരുന്നു കേശവ് ചന്ദ്ര സെൻ ( ബംഗാളി : কেশবচন্দ্র সেন 1838 നവംബർ 19 – 8 ജനുവരി 1884).
ബ്രഹ്മസമാജത്തിൽ നിന്ന് വേറിട്ട് ഭാരത്‌വർഷീയ ബ്രഹ്മസമാജം രൂപീകരിച്ച അദ്ദേഹം ഹൈന്ദവ-ക്രൈസ്തവ മൂല്യങ്ങളുടെ സമന്വയത്തിനായി പ്രവർത്തിച്ചു വന്നു.
1838 നവംബർ 19-ന് കൽക്കട്ടയിലെ (ഇപ്പോൾ കൊൽക്കത്ത ) കുടുംബത്തിലാണ് കേശവ് ചന്ദ്ര സെൻ ജനിച്ചത്.
ഹൂഗ്ലി നദിയുടെ തീരത്തുള്ള ഗരിഫ ഗ്രാമത്തിലായിരുന്നു അദ്ദേഹത്തിന്റെ കുടുംബം.
രാജാ റാം മോഹൻ റോയിയുടെ കടുത്ത എതിരാളിയും സതി അനുകൂലിയുമായിരുന്ന രാംകമൽ സെൻ അദ്ദേഹത്തിന്റെ മുത്തച്ഛനായിരുന്നു .
കേശവിന്റെ പത്താം വയസ്സിൽ പിതാവ് പ്യാരി മോഹൻ സെൻ മരണപ്പെട്ടതോടെ അമ്മാവനാണ് സംരക്ഷണമേറ്റേടുത്തത്.
പ്രാഥമിക വിദ്യാഭ്യാസശേഷം 1845-ൽ ഹിന്ദു കോളേജിൽ പഠനമാരംഭിച്ചു .
കേശവൻ വെളുത്താട്ട്
ഒരു ഇന്ത്യൻ ചരിത്രകാരനാണ് കേശവൻ വെളുത്താട്ട് (ജനനം: 1951).
ആദ്യകാല -  മധ്യകാല  ദക്ഷിണേന്ത്യൻ ചരിത്രമാണ് ഇദ്ദേഹത്തിന്റെ പഠന മേഖല.
വൈദഗ്ദ്ധ്യം നേടിയ ഒരു എപ്പിഗ്രഫിസ്റ്റ് കൂടിയാണ് ഇദ്ദേഹം.
സംസ്കൃതം , തമിഴ് , കന്നഡ , മലയാളം തുടങ്ങിയ ഭാഷകൾ അറിയാം.
നിലവിൽ ദില്ലി സർവകലാശാലയിൽ പ്രൊഫസറായി സേവനമനുഷ്ഠിച്ചു.
ചരിത്രകാരനായ എം.ജി.എസ് നാരായണന്റെ വിദ്യാർത്ഥിയാണ് വെളുത്താട്ട്.
നിലവിൽ കണ്ണൂർ സർവകലാശാലയിൽ മാനവികവിഷയങ്ങളിൽ  ഡീനാണ്.
കേരള തീരദേശ പൈതൃക പഠനകേന്ദ്രം ഡയറക്ടറായും പ്രവർത്തിക്കുന്നു.
ഗ്രാമീണ ഉന്നതവിദ്യാഭ്യാസ ദേശീയ കൗൺസിൽ, കാലിക്കറ്റ് സർവകലാശാല (കേരള)തുടങ്ങിയ ഇടങ്ങളിലായിരുന്നു പഠനം.
1974-ൽ, ജവഹർലാൽ നെഹ്റു സർവകലാശാല യിൽ നിന്ന് എം ഫിൽ.
ബിരുദവും 1978-ൽ 1987 ൽ കാലിക്കറ്റ് സർവകലാശാലയിൽ നിന്നും ഡോക്ടറൽ ബിരുദവും നേടി.
1975 ൽ കേരള സർക്കാർ കോളേജ് അധ്യാപകനായി ഔദ്യോഗിക ജീവിതം ആരംഭിച്ചു.
1982 ൽ അദ്ദേഹം പുതുതായി രൂപംകൊണ്ട മംഗലാപുരം സർവകലാശാലയിലേക്ക് മാറി .
2008 ൽ പ്രൊഫസർ, ചരിത്രവകുപ്പ് ചെയർമാൻ എന്നീ നിലകളിൽ വിരമിച്ച വെളുത്താട്ട് 2009 ൽ ദില്ലി സർവകലാശാലയിൽ ചേർന്നു.
പാരീസിലെ എക്കോൾ പ്രതിക് ഡെസ് ഹുട്ട്സ് എറ്റുഡെസിലെ വിസിറ്റിംഗ് പ്രൊഫസറായിരുന്നു.
മൈസൺ ഡെസ് സയൻസസ് ഡി എൽ ഹോം, പാരീസ്; ജവഹർലാൽ നെഹ്‌റു സർവകലാശാല, ന്യൂഡൽഹി; മഹാത്മാഗാന്ധി സർവകലാശാല , കേരളം.
ഇന്ത്യൻ ഹിസ്റ്ററി കോൺഗ്രസിലെ ലൈഫ് ടൈം അംഗമാണ്.
2008 ൽ ഫോർഡ് ഫൗണ്ടേഷന്റെ ധനസഹായത്തോടെ "ഹിസ്റ്റോറിക്കൽ അറ്റ്ലസ് ഓഫ് സൗത്ത് ഇന്ത്യ" എന്ന പേരിൽ ഒരു പ്രധാന ഗവേഷണ പദ്ധതി വെളുത്താട്ട് പൂർത്തിയാക്കി.
ഇന്ത്യയിലെ സർവ്വകലാശാലകളെയും കോളേജുകളെയും വിലയിരുത്തുന്ന  നാഷണൽ അസസ്മെന്റ് ആൻഡ് അക്രഡിറ്റേഷൻ കൗൺസിലുമായി (എൻ‌എ‌എസി) അദ്ദേഹം ബന്ധപ്പെട്ട് പ്രവർത്തിച്ചിരുന്നു.
പ്രധാന പ്രസിദ്ധീകരണങ്ങൾ കേരളത്തിലെ ബ്രാഹ്മണ സെറ്റിൽമെന്റുകൾ: ഹിസ്റ്റോറിക്കൽ സ്റ്റഡീസ് , (കോഴിക്കോട്, സന്ധ്യ പബ്ലിക്കേഷൻസ്, 1978; പുതുക്കിയതും വിപുലീകരിച്ചതുമായ പതിപ്പ്, കോസ്മോബുക്ക്സ്, ത്രിശൂർ, 2013) ആദ്യകാല മധ്യകാല ദക്ഷിണേന്ത്യയുടെ രാഷ്ട്രീയ ഘടന, (ന്യൂഡൽഹി, ഓറിയൻറ് ലോംഗ്മാൻ, 1993; രണ്ടാം പുതുക്കിയ പതിപ്പ്, ന്യൂഡൽഹി, ഓറിയൻറ് ബ്ലാക്ക്‌സ്വാൻ, 2012) Kerala Through the Ages, (തിരുവനന്തപുരം, പബ്ലിക് റിലേഷൻസ് വകുപ്പ്, കേരള സർക്കാർ, 1976) എം‌ജി‌എസ് നാരായണൻ , തുടങ്ങിയവർക്കൊപ്പം.
State and Society in Pre-modern South India, എഡി.
, ആർ. ചമ്പകലക്ഷ്മി, ടി ആർ വേണുഗോപാലൻ എന്നിവരോടൊപ്പം (കോസ്മോ ബുക്സ്, ത്രിസ്സൂർ, 2002) The Early Medieval in South India, ഓക്സ്ഫോർഡ് യൂണിവേഴ്സിറ്റി പ്രസ്സ്, (ന്യൂഡൽഹി, 2009; ആദ്യ പേപ്പർ ബാക്ക് പതിപ്പ്, 2010; ആറാം പതിപ്പ്, 2014) Irreverent History: Essays for M. G. S. Narayanan എഡി.
, ഡൊണാൾഡ് ആർ. ഡേവിസ്, പ്രിമസ് ബുക്സ്, ദില്ലി, 2014 അവലംബം
കേശവ്റാവു ജേധെ
മഹാരാഷ്ട്രയിൽ നിന്നുള്ള ഒരു  ഇന്ത്യൻ സ്വാതന്ത്ര്യ സമരസേനാനിയും  സംയുക്ത മഹാരാഷ്ട്ര പ്രസ്ഥാനത്തിന്റെ ചെയർമാനുമായിരുന്നു കേശവ്റാവു മാരുത്റാവു ജേധെ .
1930 കളിൽ കേശവ്റാവു ജേധെ കോൺഗ്രസിൽ ചേർന്നു.
നിരവധി യുവാക്കൾ അക്കാലത്ത് പാർട്ടിയിലേക്ക് ആകർഷിക്കപ്പെട്ടു.
മഹാരാഷ്ട്രയിലെ മറാഠാ സമുദായത്തെ മുഖ്യധാര രാഷ്ട്രീയത്തിലേക്ക് കൊണ്ടുവന്നത് കേശവ്റാവു ആണ്.
1934 നവംബറിൽ ബോംബെ പ്രസിഡൻസി നിയമനിർമ്മാണ കൗൺസിലിന് വേണ്ടി ആദ്യ തിരഞ്ഞെടുപ്പിൽ വിജയിച്ചു.
ലോകമാന്യ തിലകന്റെ മരണത്തിനു ശേഷം കോൺഗ്രസിന്റെ നേതൃത്വത്തിൽ ഒരു ഒഴിവുണ്ടായി.
അവസാനം, കേശവ്റാവു ജേധെ പൂനെയിൽ കോൺഗ്രസ് നേതൃത്വം ഏറ്റെടുത്തു.
1938 ൽ കേശവ്റാവു സംസ്ഥാന കോൺഗ്രസ് സംസ്ഥാന പ്രസിഡന്റായി.
അതോടെ ജേധെ മാൻഷൻ കോൺഗ്രസ്സ് പ്രവർത്തനത്തിന്റെ കേന്ദ്രമായി മാറി.
പൂനെയിൽ കോൺഗ്രസ് ഭവൻ എന്ന കെട്ടിടം നിർമ്മിക്കുന്നതിൽ കേശവ്റാവു ജേധെയായിരുന്നു പ്രധാന പങ്കുവഹിച്ചത്.
സ്വാതന്ത്ര്യത്തിന് ശേഷം കാര്യങ്ങൾ മാറി.
1948 ൽ മഹാത്മാഗാന്ധിയുടെ മരണശേഷം കേശവ്റാവു കോൺഗ്രസ് നേതാക്കളോട് തെറ്റിപ്പിരിഞ്ഞു.
അദ്ദേഹം പെസന്റ്സ് ആൻഡ് വർക്കേഴ്സ് പാർട്ടി (പിഡബ്ല്യുപിഐ) ന്റെ സ്ഥാപക അംഗങ്ങളിൽ ഒരാളായി മാറി.
തന്റെ സുഹൃത്തും കോൺഗ്രസ്സിന്റെ സ്ഥാനാർഥിയുമായ എൻ. വി. ഗാഡ്ഗിലിനെതിരായി നടന്ന ആദ്യ ലോക്സഭാ തെരഞ്ഞെടുപ്പിൽ അദ്ദേഹം പരാജയപ്പെട്ടു.
പിന്നീട് പിഡബ്ല്യുപി നേതാക്കളോടുള്ള അഭിപ്രായവ്യത്യാസം മൂലം അദ്ദേഹം 1952 ഓഗസ്റ്റിൽ വീണ്ടും കോൺഗ്രസിൽ മടങ്ങിയെത്തി.
താൻ കോൺഗ്രസ് പാർട്ടിയിൽ ചേരുവാൻ പ്രധാനകാരണം  കേശവ്റാവു ആണെന്ന് യശ്വന്ത്റാവു ചവാൻ പലപ്പോഴും പ്രസ്താവിച്ചിട്ടുണ്ട്.
സംയുക്ത മഹാരാഷ്ട്ര സമിതി
ഇന്ത്യൻ നാഷണൽ കോൺഗ്രസ്സ് ഭാഷാടിസ്ഥാനത്തിലുള്ള സംസ്ഥാനരൂപീകരണത്തിന് തീരുമാനമെടുത്തിരുന്നു.
എന്നാൽ സംസ്ഥാന പുന: സംഘടനാ കമ്മീഷൻ മുംബൈ തലസ്ഥാനമായി മഹാരാഷ്ട്ര-ഗുജറാത്ത് എന്ന ദ്വിഭാഷാ സംസ്ഥാനം രൂപീകരിച്ചു.
സംസ്ഥാനത്തിന്റെ.
കേശവ്റാവു ജേധെയുടെ നേതൃത്വത്തിൽ പൂനെയിൽ ഒരു സർവ്വകക്ഷി യോഗം നടക്കുകയും, 1956 ഫെബ്രുവരി 6 ന് സംയുക്ത മഹാരാഷ്ട്ര സമിതി ആരംഭിക്കുകയും ചെയ്തു.
രണ്ടാം പൊതുതിരഞ്ഞെടുപ്പിൽ സംയുക്ത മഹാരാഷ്ട്ര സമിതി 133 ൽ 101 സീറ്റുകൾ നേടി കോൺഗ്രസ്സിന്റെ നേതാക്കളെ പരാജയപ്പെടുത്തി.